**Korisnik:** Hrvatski savez udruga za mentalno zdravlje (SUMEZ)

**Kontakt:** Radmila Stojanović Babić, ada@udruga-susret.hr

**Naziv projekta:** Naši glasovi za mentalnno zdravlje u zajednici

**Odobrena sredstva:** 10.000,00 EUR

**Trajanje projekta:** 07.05.2024. – 30.09. 2024.

Mentalno zdravlje je važno kao i fizičko zdravlje. Nema zdravlja bez mentalnog zdravlja.

Zaštita mentalnog zdravlja u Europi temelji se na zajedničkim vrijednostima i načelima, uključujući univerzalnost, solidarnost, dostupnost i učinkovitost te visoku kakvoću i sigurnost zdravstvene zaštite. Unaprjeđenje i zaštita mentalnog zdravlja u zajednici bitni su za podizanje kvalitete života građana što pridonosi osobnom zadovoljstvu, socijalnoj uključenosti i produktivnosti društva u cjelini.

SUMEZ, nacionalni savez udruga za mentalno zdravlje, putem inicijative NAŠI GLASOVI ZA MENTALNO ZDRAVLJE U ZAJEDNICI pokreće javnu kampanju osvještavanja javnosti i direktan dijalog s političarima tijekom izbora za Europski parlament i novoizabranim zastupnicima u Saboru, u svrhu jačanja građanske i političke odgovornosti za zaštitu mentalnog zdravlja.

Cilj je utjecati na smanjenje stigme i osvijestiti javnost o važnosti promocije i očuvanja mentalnog zdravlja, te uključiti osobe s teškoćama mentalnog zdravlja u donošenje odluka i javnih politika.

Putem inicijative želimo povezati različite dionike s područja mentalnog zdravlja, zastupnike u hrvatskom Saboru i Europskom parlamentu kao važne „policymakere“, i osobe s teškoćama mentalnog zdravlja i njihove bližnje, kako bi unaprijedili relevantne nacionalne i EU politike. Surađujući s političarima možemo stvoriti okruženje u kojem se mentalno zdravlje cijeni i podržava, omogućujući svima koji se suočavaju s mentalnim teškoćama da dobiju podršku tamo gdje žive kako bi vodili ispunjen i produktivan život.

Želimo da prevencija, zaštita i skrb o mentalnom zdravlju postanu nacionalni prioritet.

 **Ciljevi**:

* **Javnom digitalnom kampanjom za promociju EU politika u području metalnog zdravlja** prije izbora za EU parlament aktivirati građane na izlazak na izbore.
* **Izrađene preporuke za pružanje podrške u zajednici osobama s teškoćama mentalnog zdravlja** koje će zagovarati prema izabranim zastupnicima u EU parlamentu te zastupnicima u Hrvatskom Saboru.
* Nadstranačka inicijativa **Ambasadori mentalnog zdravlja** u Hrvatskom saboru sudjeluje u izradi i podržava **Manifest za mentalno zdravlje** kojim se traži uključivanje zaštite mentalnog zdravlja u sve javne politike te donošenje i provedba akcijskih planova predviđenih Strateškim okvirom razvoja mentalnog zdravlja do 2030. godine.

Očekivani rezultati:

* **Promovirane EU politike u području teškoća mentalnog zdravlja i oporavka u zajednici**
* **Osiguran kontinuitet zagovaračkog rada SUMEZ-a na nacionalnoj i EU razini**